Diari Oficial de la Generalitat Valenciana


Sumari del DOGV 524, del 11-02-1987 (1987/808122)

ORDRE de 16 de gener de 1987, de la Conselleria de Cultura, Educació i Ciència, per la qual es convoquen ajudes i beques al foment de la investigació en la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   524

Data del DOGV
:   11-02-1987

Secció del DOGV
:   ALTRES DISPOSICIONS

Número del document
:   1987/808122


Data del document
:   16-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 16 de gener de 1987, de la Conselleria de Cultura, Educació i Ciència, per la qual es convoquen beques per al foment de la investigació en la Comunitat Valenciana.  
Entre els diversos programes de la Generalitat Valenciana per a integrar la recerca científica com a un factor rellevant de desenvolupament comunitari, la Conselleria de Cultura, Educació i Ciència va desplegant un conjunt d'accions per a la formació i el perfeccionament d'investigadors a través del sistema d'ajudes i beques articulat des de la Direcció General d'Ensenyaments Universitaris i Investigació, dins el seu programa de Foment de la Investigació.   
Aquest programa tracte de potenciar els recursos humans necessaris que facen possible d'abordar les tasques pròpies de la recerca, alhora que ofereix al professorat universitari i al personal investigador l'oportunitat d'accedir a períodes d'actualització de coneixements i adquisició de noves tècniques de recerca i de docència i l?ocasió de posar-se al corrent de les últimes innovacions hagudes en les diverses àrees de la ciència, i també d'exposar el resultat de les pròpies creacions; per a obtenir-ho, aquesta Ordre específica les diferents modalitats i condicions d'ajudes i beques per al foment de la recerca.   
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.   
ORDENE:  
Article primer  
S'ofereixen, durant el curs 1987-88, les beques i les ajudes que s'indiquen tot seguit per a la formació i el perfeccionament del personal investigador i s'aproven les bases per les quals es regiran les respectives convocatòries, que s'inclouen com a Annexos a aquesta Ordre.   
1. Beques per a estades a universitats i centres d'investigació nacionals i estrangers (Annex 1).   
2. Beques per a la realització de projectes d'investigació conduents a l'obtenció del grau de doctor (Annex 2).   
3. Ajudes a l'assistència a congressos, reunions i jornades de caràcter científic i tecnològic (Annex 3).   
4. Ajudes a l'organització de congressos i reunions de caràcter científic i tecnològic (Annex 4).   
Article segon  
Les beques i ajudes esmentades als apartats 1, 2, i 3 de l'article anterior seran sufragades amb càrrec a l'aplicació pressupostària 09.09.471 del programa 441 pressupost de 1987.   
Les ajudes indicades a l'apartat 4 de l?esmentat article seran sufragades amb càrrec a l'aplicació pressupostària 09.09.472 del programa 441 pressupost de 1987.   
DISPOSICIONS FINALS  
Primera  
Es autoritzat el Director General d'Ensenyaments Universitaris i Investigació per a dictar dins l?àmbit de les seues competències les Resolucions que calguen per a l'aplicació i el desplegament d'aquesta Ordre.   
Segona   
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 16 de gener de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES PER A LA CONCESSIO DE BEQUES PER A ESTADES EN UNIVERSITATS I CENTRES D'INVESTIGACIO NACIONALS I ESTRANGERS  
1. Objecte de les beques.   
Les beques que se sol·liciten hauran d'adreçar-se a una de les finalitats següents:   
1.1. Realització d'un projecte de recerca. Els sol·licitants hauran de presentar una memòria que especifique la tasca que desenvoluparan a la universitat o al centre d?investigació objecte de la beca.   
1.2. Ampliació d'estudis. Els candidats hauran d'indicar els estudis que realitzaran, tot especificant-ne la durada, el centre i el país.   
També especificaran, si s'escau, les despeses associades a la matrícula.   
2. Requisits per a les concessions de les beques.   
2.1. Els sol·licitants hauran de ser personal docent o investigador de plantilla, funcionari i personal contractat, de les universitats, centres del CESIC, centres d'investigació pertanyents a la Generalitat Valenciana, i resta de centres d'investigació, tots radicats a la Comunitat Valenciana, sempre que posseesquen personalitat jurídica pròpia i no tinguen finalitats lucratives.   
2.2. Estar en possessió del grau de doctor.   
Excepcionalment poden participar en aquesta convocatòria de beques els llicenciats, enginyers i arquitectes superiors que tinguen una formació bàsica investigadora adquirida i vulguen realitzar un projecte de recerca o obtenir el títol de doctor en una altra universitat. Aquests darrers hauran d'incloure l'expedient acadèmic complet en el currículum vitae.   
Els sol·licitants que tinguen el grau de doctor presentaran el seu propi projecte de recerca o d'estudis, L?objectiu del qual no podrà ser l'obtenció de titulació acadèmica.   
2.3. Acreditar la suficiència en el coneixement del idioma del país on radica la universitat o centre sol·licitat.   
Si s'escau, els sol·licitants seran convocats per a realitzar les proves que acrediten el coneixement de l'idioma escollit.   
2.4. Haver-se dedicat a la docència o a la recerca ininterrompudament durant els dos últims anys a la Comunitat Valenciana.   
2.5. Informe del director del departament o del centre d'investigació corresponent on el sol·licitant treballa, que especifique la conveniència i la utilitat de realitzar la tasca al centre sol·licitat.   
2.6. Acreditació de l'admissió o el compromís de sol·licitar-la d'alguna de les universitats o centres d'investigació elegits, amb la justificació dels motius pels quals s'han escollit aquests centres.   
La no presentació del document d'admissió al centre abans de la seua incorporació al mateix serà motiu d'anul·lació de la concessió de la beca.   
2.7. Acreditació del permís o llicència, el compromís de sol·licitar de l'autoritat corresponent el permís o la llicència, per a interrompre el treball docent i investigador durant el període de sol·licitud de durada de la beca. La impossibilitat d'obtenir aquesta autorització abans del 31 de maig invalidarà la concessió de la beca.   
2.8. Les beques seran incompatibles amb la possessió de qualsevol altre tipus de beca o ajut obtinguts amb la mateixa finalitat, finançades amb fons d'organismes o institucions públiques o privades espanyoles. De tota manera, qualsevol tipus de finançament addicional caldrà que siga comunicat a la Direcció General d'Ensenyaments Universitaris i Investigació.   
3. Termini i formalització de sol·licituds.   
3.1. Les sol·licituds hauran de ser formalitzades en l?imprès que els interessats poden trobar a l'oficina d'informació de la Conselleria de Cultura, Educació i Ciència, en les Direccions Territorials d'Educació o en els Vice-rectorats d'Investigació de les Universitats de la Comunitat Valenciana.   
3.2. Les sol·licituds adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, caldrà presentar-les en el Registre General de la Conselleria susdita, Avda. de Campanar, 32 València (46859) o a través dels mitjans que estableix l?article 66 de la Llei de Procediment Administratiu.   
3.3. Les sol·licituds adjuntaran la documentació següent, amb original i dues còpies.   
a) L?imprès de sol·licitud correctament emplenat, amb dues cartes de referència.   
b) Currículum vitae del sol·licitant, amb l?especificació del treball docent i investigador i la llista de publicacions acompanyada, si es el cas, de la còpia de les tres més importants.   
c) Acreditació del grau de coneixement de l'idioma estranger.   
d) Els documents indicats en l'apartat 1.1 o 1.2.   
3.4. El termini de presentació de sol·licituds serà de 30 dies hàbils a partir de l'entrada en vigor d'aquesta Ordre.   
4. Característiques de les beques.   
Les beques que s'ofereixen comprenen:   
4.1. Bitllet d'anada i tornada en avió entre els aeroports més pròxims als llocs de residència i destinació, a través de la ruta més directa i en classe turista.   
Es podrà sol·licitar la utilització d'altres mitjans de transport, sempre que el preu no supere la tarifa d'avió aplicable.   
4.2. Import total o parcial de les despeses de matrícula o laboratori, si n'hi havien, segons la valoració del Consell de Política Científica i Tecnològica de la Generalitat Valenciana.   
4.3. Una assignació mensual entre 100.000 i 250.000 pessetes, fixada pel Consell de Política Científica i Tecnològica, en funció del país o ciutat on radica el centre sol·licitat.   
4.4. Assegurança combinada d'accidents, hospitalització i intervenció quirúrgica al país on estiga becat, amb l'excepció del territori nacional.   
5. Durada de la beca.   
Les beques que s'ofereixen tenen una durada entre un mínim d'un mes i un màxim de dotze mesos, punt aquest que els sol·licitants caldrà que especifiquen expressament a l?imprès de sol·licitud.   
El període d'aprofitament de les beques estarà comprés entre l?1 de juny de 1987 i el 30 de setembre de 1988, i en tot cas, el període d'aprofitament haurà de començar abans del 10 de desembre de 1987. Els beneficiaris hauran de notificar a la Direcció General d'Ensenyaments Universitaris i Investigació la data d'incorporació al centre escollit en un termini no superior als dos mesos des de l'adjudicació de la beca. Si el beneficiari no s'incorporava al centre escollit en la data autoritzada s'entendria que renunciava a la beca.   
La durada de la beca podrà ser prorrogada fins a un màxim de temps igual al sol·licitat inicialment. La sol·licitud de prórroga s'haurà de presentar, almenys, tres mesos abans de l'acabament del període d'aprofitament concedit, i caldrà que se subjecte a les condicions generals d'aquesta convocatòria. Si el beneficiari n'obtenia la prórroga no tindria dret a un nou bitllet d'anada i tornada.   
6. Selecció de candidats.   
La selecció de candidats serà realitzada pel Director General d'Ensenyaments Universitaris i Investigació, havent escoltat el Consell de Política Científica i Tecnològica de la Generalitat Valenciana, el qual elevarà la proposta de beneficiaris de les beques, la durada i l'assignació mensual. La resolució final de la Direcció General d'Ensenyaments Universitaris i Investigació serà publicada en el Diari Oficial de la Generalitat Valenciana   
7. Obligacions del becaris.   
7.1. El beneficiari accepta les normes que fixa aquesta convocatòria i les que puga establir la Direcció General d'Ensenyaments Universitaris i Investigació per a desplegar-les.   
7.2. Complir amb aprofitament les distintes etapes del pla de treball proposat, dedicant-s'hi de conformitat amb les normes del centre escollit.   
7.3. Trametre al Servei de Política Científica de la Direcció General d'Ensenyaments Universitaris i Investigació un informe del treball realitzat que continga els resultats obtinguts i on conste la conformitat del director del treball. La presentació de l'informe serà quatrimestral per als beneficiaris de la beca dels quals supere els sis mesos. En els altres casos, a més de l'últim informe quatrimestral es trametrà -en el termini màxim de sis setmanes- una memòria del treball realitzat, després de finalitzar el període d'aprofitament de la beca.   
7.4. El becari tindrà l'obligació de notificar al Servei de Política Científica l'arribada a la universitat o centre, L?adreça particular i qualsevol canvi de residència o viatges, i sol·licitar amb antelació suficient el permís corresponent.   
7.5. Continuar al centre per al qual va sol·licitar la beca. Per a qualsevol canvi caldrà l'autorització de la Direcció General d'Ensenyaments Universitaris i Investigació.   
7.6. Fer constar a qualsevol publicació que en resulte que ha estat realitzada amb un ajut de la Conselleria de Cultura, Educació i Ciència de la Generalitat Valenciana. També caldrà que en tramet a un exemplar a la Direcció General d'Ensenyaments Universitaris i Investigació.   
7.7. Si hi ha incompliment d'alguna de les obligacions susdites, la Direcció General d'Ensenyaments Universitaris i Investigació podrà rescindir la concessió de la beca i demanar la devolució de les quantitats percebudes.   
ANNEX 2  
BASES PER A LA CONVOCATORIA DE BEQUES PER A LA REALITZACIO DE PROJECTES D' INVESTIGACIO CONDUENTS A L'OBTENCIO DEL GRAU DE DOCTOR  
1. Beneficiaris.   
Per a optar a aquestes beques cal:   
- Ser espanyol.   
- Posseir el títol de llicenciat o d'enginyer o arquitecte superior.   
- Realitzar el projecte d'investigació proposat en una de les universitats, centres d'investigació del CSIC o altres centres i instituís d'investigació de la Comunitat Valenciana.   
2. Sol·licituds i documentació.   
Les sol·licituds es formalitzaran en l?imprès que els interessats poden trobar a la Conselleria de Cultura, Educació i Ciència o als Vice-rectorats d?Investigació de les Universitats de la Comunitat Valenciana.   
Les sol·licituds han d'adreçar-se al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana i presentar-se en el Registre General, Av. de Campanar, 32, de València (46867), o a través de qualsevol dels mitjans que estableix l'article 66 de la Llei de Procediment Administratiu.   
Les sol·licituds -original i dues còpies- adjuntaran la documentació següent:   
2.1. Currículum Vitae amb certificació acadèmica completa dels estudis realitzats amb les qualificacions obtingudes i les dates d'aquestes i amb declaració expressa de publicacions a la qual s'adjuntarà la còpia de les tres més rellevants si és el cas.   
2.2. memòria avant-projecte del pla de treball, de la recerca a realitzar, amb especificació clara dels objectius, el pla de treball, la metodologia i la connexió amb altres recerques en curs o projectades dins o fora de la Comunitat Valenciana amb una extensió màxima de 4 folis.   
2.3. Informe del professor o investigador que dirigirà el projecte tot descrivint-ne l'interés i la viabilitat, amb el vist-i-plau del director del departament universitari on s'ha inscrit el projecte de tesi doctoral.   
2.4. Resum de l'activitat científica del departament o del centre d'investigació on es durà a terme el projecte. Caldrà que continga la llista de publicacions directament relacionades amb la línia de recerca en què s'inscriu el projecte aparegudes els darrers tres anys.   
2.5. Altres mèrits.   
Cal presentar les sol·licituds entre l?1 d'abril i el 30 d'abril de 1987.   
3. Criteris per a la selecció dels becaris.   
A l'efecte de la selecció, es tindrà en compte l'interés científic del projecte d'investigació que es proposa, L?àrea científica i tecnològica en la qual es trobe enquadrat, en funció de les seues repercussions socio-econòmiques, científiques o culturals en l'àmbit de la Comunitat Valenciana, L?activitat científica del departament o centre on es realitzarà la recerca i els mèrits acadèmics del sol·licitant.   
4. Resolució.   
La Direcció General d'Ensenyaments Universitaris i Investigació realitza la selecció de beneficiaris, escoltat el Consell de Política Científica i Tecnològica de la Generalitat Valenciana, que elevarà proposta de beneficiaris i els projectes d'investigació corresponent. La resolució final de la Direcció General d'Ensenyaments Universitaris i Investigació serà publicada en el Diari Oficial de la Generalitat Valenciana.   
La Direcció General d'Ensenyaments Universitaris i Investigació tindrà facultats per a interpretar els dubtes que puguen sorgir de l'aplicació d'aquestes bases, i la potestat d'entrevistar els candidats quan ho considere oportú.   
5. Dotació i període de la beca.   
La beca inclou una dotació mensual de 70.000 pessetes, i una assegurança combinada d'assistència mèdica, d'accidents individuals, intervenció quirúrgica i hospitalització. Als projectes que requereixen un desemborsament addicional rellevant se?ls completarà la dotació amb un màxim de 250.000 pessetes com a assignació al departament o centre on es realitze, que s?hauran de dedicar a les necessitats directament derivades dels projectes.   
El període d'aprofitament és des de l?1 de setembre de 1987 fins al 31 d'agost de 1988, i podrà prorrogar-se per un màxim de dos períodes anuals més.   
6. Caràcter de la beca.   
6.1. Aquestes beques no estableixen cap relació laboral amb les universitats ni amb els centres d'investigació, ni impliquen per part d'aquestes institucions cap compromís pel que fa a la posterior incorporació dels beneficiaris a les seues plantilles.   
6.2. Com que l'objectiu d'aquestes beques és facilitar la formació inicial del personal investigador a través de la realització de projectes específics, no se'n podran beneficiar els investigadors que hagen tingut una beca de característiques anàlogues durant un període igual o superior a dos anys.   
6.3. Les renúncies de les beques hauran de sol·licitar-se a la Direcció General d'Ensenyaments Universitaris i Investigació de la Conselleria de Cultura, Educació i Ciència que haurà de donar l'aprovació. No seran admeses interrupcions temporals de les beques llevat de casos excepcionals.   
7. Col·laboració en activitats docents en Universitats.   
Els becaris adscrits a universitats podran dedicar, voluntàriament, un màxim de 150 hores durant cada curs acadèmic per a col·laborar en activitats docents relacionades amb el treball de recerca que realitzen, només si el departament ho decideix així, i sense que això comporta cap responsabilitat laboral per a la universitat.   
8. Condicions del règim de la beca.   
8.1. Fer ús d'aquesta beca és incompatible amb qualsevol altra retribució o ajuda. Les universitats i els centres d'investigació hauran de comunicar qualsevol causa d'incompatibilitat per aquest motiu. Excepcionalment, i després de la proposta raonada pel beneficiari, la Direcció General d'Ensenyaments Universitaris i Investigació podrà autoritzar la compatibilitat d'alguna ajuda que potencia el projecte d'investigació.   
8.2. Les sol·licituds de prórroga hauran de formular-se i adreçar-se a la Conselleria de Cultura, Educació i Ciència, a través de la Direcció General d'Ensenyaments Universitaris i Investigació, segons el que estableix la base 9.3.   
Correspon al Consell de Política Científica i Tecnològica elaborar la proposta de pròrroga o terminació del període d'aprofitament de la beca a la vista del compliment de les obligacions especificades a la base 9.   
El Consell de Política Científica i Tecnològica elevarà proposta de prórroga al Director General d'Ensenyaments Universitaris i Investigació, la resolució final del qual serà publicada al Diari Oficial de la Generalitat Valenciana   
8.3. La Direcció General d'Ensenyaments Universitaris i Investigació podrà autoritzar els becaris, per mitjà d'un informe previ favorable del director del projecte d'investigació, per a desplaçar-se a centres estrangers on puguen completar la formació investigadora, per a un període màxim de sis mesos, durant tot el temps de vigència de la beca. De manera excepcional es podrà sol·licitar l'ampliació d'aqueix període a través d'un escrit raonat a la Direcció General d'Ensenyaments Universitaris i Investigació.   
9. Obligacions dels becaris.   
Els becaris estan obligats a:   
9.1. Complir amb aprofitament les diferents etapes del pla de treball presentat. Han d'ajustar-se a les normes dels centres on han de realitzar els treballs, que desarotllaran amb dedicació exclusiva a la seua funció.   
9.2. Trametre a la Direcció General d'Ensenyaments Universitaris i Investigació (Servei de Política Científica) un informe del treball realitzat i els resultats, durant el mes d'abril, amb inclusió de la còpia dels treballs eventualment publicats. Aquest informe s'acompanyarà amb el corresponent informe del director del projecte d'investigació, sobre el pla de treball, els resultats i el grau de formació del becari.   
9.3. Fer constar en qualsevol publicació resultant que la recerca ha estat realitzada a partir d'una ajuda de la Conselleria de Cultura, Educació i Ciència de la Generalitat Valenciana.   
ANNEX 3  
BASES PER A LA CONVOCATORIA D'AJUDES A L'ASSISTENCIA A CONGRESSOS, REUNIONS I JORNADES DE CARACTER CIENTIFIC I TECNOLOGIC  
1. Beneficiaris.   
Els sol·licitants hauran de ser personal docent o investigador en plantilla, funcionari i personal contractat, d'universitats, centres del CSIC, centres d?investigació pertanyents a la Generalitat Valenciana, tots ells radicats a la Comunitat Valenciana, i la resta de centres d?investigació d'aquesta sempre que posseesquen personalitat jurídica pròpia i no tinguen finalitat lucrativa.   
També podran sol·licitar aquestes ajudes les persones que estiguen plenament dedicades a tasques de recerca en departaments universitaris i en els centres abans esmentats i gaudesquen d'una beca amb aquesta finalitat corresponent al Programa Foment de la Investigació de la Generalitat Valenciana i al Pla de Formació del Personal Investigador del Ministeri d'Educació i Ciència.   
2. Termini i formalització de les sol·licituds.   
Els interessats podran trobar el model de sol·licitud a l'oficina d'informació general de la Conselleria de Cultura, Educació i Ciència, i als Vice-rectorats d'Investigació de les Universitats de la Comunitat Valenciana.   
Les sol·licituds, correctament emplenades, adreçades al Director General d'Ensenyaments Universitaris i Investigació, s?hauran de presentar al Registre General de la Conselleria de Cultura, Educació i Ciència, Av. de Campanar, 32 de València (46829), o per qualsevol del mitjans que estableix l'article 66 de la Llei de Procediment Administratiu.   
Les sol·licituds hauran d'anar acompanyades de la documentació següent:   
a) Brea resum de la comunicació a presentar o justificació raonada de la participació proposada.   
b) Justificant de l'acceptació de la comunicació o de la participació pel Comité organitzador, o compromís de justificar-ne l'acceptació.   
Les sol·licituds d'ajuda podran presentar-se per als congressos i les reunions que tindran lloc al llarg de l'any 1987.   
Els terminis de presentació de sol·licituds seran els següents:   
- 1r termini, el d'un mes a partir de l'entrada en vigor d'aquesta Ordre.   
- 2n termini, del dia 1 de setembre al 30 de setembre de 1987.   
3. Resolució.   
El Consell de Política Científica i Tecnològica de la Generalitat Valenciana elevarà les corresponents propostes de concessió d'ajudes al Director General d'Ensenyaments Universitaris i Investigació, la resolució final del qual serà publicada en el Diari Oficial de la Generalitat Valenciana i contindrà la llista de beneficiaris amb indicació de l'import de les ajudes.   
4. Import de les ajudes.   
L'import màxim de les ajudes concedides serà el següent:   
a) Per a l'assistència a Congressos i Reunions nacionals: 30.000 pessetes (tret de les Illes Canàries amb 50.000).   
b) Per a l'assistència a Congressos i Reunions que tindran lloc en països europeus: 75.000 pessetes.   
c) Per a l'assistència a Congressos i Reunions que tindran lloc en altres països: 120.000 pessetes.   
Les ajudes consistiran en una subvenció total que dins dels màxims indicats, s'elaborarà pel Consell de Política Científica i Tecnològica de la Generalitat Valenciana, en funció de les despeses previstes de viatge, inscripció estada i d'altres.   
Les ajudes es lliuraran quan es justifique documentalment l'assistència al congrés o reunió, amb una certificació de la secretaria del comitè organitzador, i es presenta, si és el cas, la comunicació o l'informe corresponent a la Direcció General d'Ensenyaments Universitaris i Investigació (Servei de Política Científica).   
ANNEX 4  
BASES PER A LA CONVOCATORIA D'AJUDES PER A L'ORGANITZACIO DE CONGRESSOS I REUNIONS DE CARACTER CIENTIFIC I TECNOLOGIC  
1. Beneficiaris.   
Es l'objectiu d'aquesta convocatòria sufragar despeses d'organització de Congressos i Reunions nacionals i internacionals amb caràcter científic i tecnològic, organitzats per departaments i centres d'investigació universitaris, centres del CSIC, centres d'investigació de la Generalitat Valenciana i altres centres d'investigació d'organismes públics o privats amb personalitat jurídica pròpia, sense finalitats lucratives, tots ells ubicats a la Comunitat Valenciana.   
Aquestes reunions hauran de tenir lloc al llarg l'any 1987.   
2. Sol·licituds.   
Els interessats podran trobar l?imprès de sol·licitud a l'oficina d'informació de la Conselleria de Cultura, Educació i Ciència i als Vice-rectorats d?Investigació de les diverses Universitats radicades a la Comunitat Valenciana.   
Les peticions dels departaments i centres universitaris seran trameses pels seus directors a través del Vice-rectorat d?Investigació corresponent. Les peticions d'organismes no universitaris seran trameses pels respectius presidents o directors.   
Les sol·licituds adreçades al Director General d'Ensenyaments Universitaris i Investigació de la Conselleria de Cultura, Educació i Ciència, es podran presentar al Registre General d'aquesta Conselleria o a través de qualsevol dels mitjans que estableix l'article 66 de la Llei de Procediment Administratiu.   
Les sol·licituds hauran d'adjuntar la documentació següent per triplicat:   
a) Certificació del comitè organitzador del fet que el responsable del congrés ha estat designat per a organitzar l'activitat científica que es proposa.   
b) Pressupost total estimat d'ingressos i despeses per conceptes.   
c) Programa provisional científic i d'altres activitats.   
d) D'altres documents, si es consideren oportuns.   
El termini de presentació de sol·licituds serà d'un mes a partir de l'entrada en vigor d'aquesta Ordre.   
3. Resolució.   
El Consell de Política Científica i Tecnològica de la Generalitat Valenciana elevarà la proposta corresponent de concessió d'ajudes al Director General d'Ensenyaments Universitaris i Investigació, la resolució final del qual serà publicada en el Diari Oficial de la Generalitat Valenciana i contindrà les ajudes concedides i el seu import.   
4. Import de les ajudes.   
Les ajudes consistiran en una subvenció entre 100.000 pessetes i 750.000, aquesta subvenció serà valorada pel Consell de Política Científica i Tecnològica de la Generalitat Valenciana, en funció del programa i de l'interés científic i tècnic de l'activitat.   
El lliurament de les ajudes es farà així: el 75% de l?import total abans de començar l'activitat i l'altre 25% un cop justificat documentalment el pressupost total d'ingressos i despeses i lliurada la memòria detallada de les activitats realitzades.   
La subvenció es destinarà només a finançar les despeses ocasionades per les activitats següents:   
1. La difusió dels programes de la reunió.   
2. La participació dels ponents, relators i conferenciants.   
3. L'edició de les ponències o conclusions que en resulten.   
5. Obligacions.   
5.1. L'entitat organitzadora a la qual es concedeix l'ajuda, haurà de fer constar en tota la informació i documentació la col·laboració prestada per la Conselleria de Cultura, Educació i Ciència de la Generalitat Valenciana.   
5.2. També haurà de trametre a la Direcció General d'Ensenyaments Universitaris i Investigació el programa definitiu i si és el cas, dos exemplars de les actes publicades.   
5.3. Qualsevol alteració o modificació de les activitats a realitzar i de les fonts de finançament haurà de ser comunicada a la Direcció General d'Ensenyaments Universitaris i Investigació.   
5.4. No observar qualsevol d'aquestes bases significarà la pèrdua de la subvenció i també la devolució de les quantitats percebudes.